**TURISTIČKA ZAJEDNICA OPĆINE SEGET**

**TRG HRVATSKOG VITEZA Š.Š.F. 1 ; 21218 SEGET DONJI**

**Tel/fax: 021/880-559; 021/894-551**

[**tzseget@gmail.com**](mailto:tzseget@gmail.com)

[**tz-seget@inet.hr**](mailto:tz-seget@inet.hr)

**SVE OBAVEZE IZNAJMLJIVAČA**

1. Ishoditi Rješenje o odobrenju pružanja ugostiteljskih usluga u domaćinstvu koje izdaje Ured državne uprave – Služba za gospodarstvo- Odjel za turizam

(zgrada općine Trogir).

Ugostiteljskim uslugama u domaćinstvu smatraju se:

- usluge smještaja u sobi, apartmanu i kući za odmor, kojih je iznajmljivač vlasnik, do najviše 10 soba, odnosno 20 postelja / u koje se ne ubrajaju pomoćne postelje.

- usluga smještaja u kampu, organiziranom na zemljištu kojeg je iznajmljivač vlasnik, s najviše 10 smještajnih jedinica, odnosno za 30 gostiju istodobno, u koje se ne ubrajaju djeca u dobi do 12 godina starosti

- usluge doručka, polupansiona ili pansiona gostima kojima iznajmljivač pruža usluge smještaja u sobi, apartmanu i kući za odmor.

- Rješenje o odobrenju prestaje važiti smrću iznajmljivača ili odjavom iznajmljivača danom navedenim u odjavi ili danom podnošenja odjave nadležnom uredu.

1. Na ulazu objekta istaknuti natpis s oznakom vrste i kategorije objekta

**STANDARDIZIRANU PLOČU** veličine 2x25 cm, mogu proizvoditi sve fizičke i pravne osobe koje za to pribave suglasnost Ministarstva turizma. Standardiziranu ploču, temeljem rješenja o razvrstavanju i/ili kategorizaciji, ugostitelj naručuje izravno od proizvođača te snosi troškove izrade i dostave naručene ploče.

Proizvođaču je potrebno poslati:

* Kopiju uplatnice,
* Kopiju rješenja o kategorizaciji,
* Točnu adresu na koju treba isporučiti ploču.

Proizvođači koji imaju suglasnost Ministarstva:

* Kordun - marketing d.o.o. (Matka Laginje 10, 47000 Karlovac; tel: 047 645 561 ; e-mail: [prodaja-lav@kordun.hr](mailto:prodaja-lav@kordun.hr))
* Jaguar d.o.o. (Hrvojeva 6, 21000 Split; tel: 021 343 888 ; e-mail: jaguarst6@gmail.com)  
  za ploče: 1. Hotel; 2. Depandansa hotela; 3. Integralni hotel - Udruženi; 4. Difuzni hotel; 5. Soba u domaćinstvu; 6. Apartman u domaćinstvu; 7. Studio apartman u domaćinstvu; 8. Kuća za odmor u domaćinstvu; 9. Kamp u domaćinstvu; 10. Kamp (Republika Hrvatska Ministarstvo turizma); 11. Sobe (Republika Hrvatska Ministarstvo turizma) 12. Turističko naselje; 13. Pansion komfor; 14. Apartman (Republika Hrvatska Ministarstvo turizma); 15. Studio apartman (Republika Hrvatska Ministarstvo turizma)
* Binar d.o.o. (Livanjska 12, 21000 Split; tel: 021 344 442 ; e-mail: binar@st.htnet.hr  
  za ploče: 1. Apartman u domaćinstvu; 2. Studio apartman u domaćinstvu; 3. Sobe u domaćinstvu; 4. Kuća za odmor u domaćinstvu; 5. Apartman (Republika Hrvatska Ministarstvo turizma); 6. Studio apartman (Republika Hrvatska Ministarstvo turizma)
* Robi, obrt za usluge reklamiranja i pranje automobila, vl. Vesela Mikić (Put Nina 129a, 23000 Zadar; tel: 023 220 655 ; e-mail: reklame.mikic@gmail.com  
  za ploče: 1. Apartman u domaćinstvu; 2. Soba u domaćinstvu; 3. Kamp u domaćinstvu; 4. Sobe (Republika Hrvatska Ministarstvo turizma); 5. Kuća za odmor (Republika Hrvatska Ministarstvo turizma); 6. Apartman (Republika Hrvatska Ministarstvo turizma); 7. Studio apartman (Republika Hrvatska Ministarstvo turizma)

**3.** cjenik i kućni red vidno istaknuti u smještajnom objektu – možete dobiti u vašoj Turističkoj zajednici.

**4.** platiti boravišnu pristojbu u predviđenom roku- iznajmljivači boravišnu pristojbu plaćaju paušalno na način:

- područje Segeta Donjeg spada u A razred turističkog mjesta, pa je paušal boravišne pristojbe po ležaju 300,00 kn za tekuću godinu.

- područje Seget Vranjice spada u B razred turističkog mjesta, pa je paušal boravišne pristojbe po ležaju 255,00 kn za tekuću godinu.

- Ostala područja spadaju u D razred turističkog mjesta, pa je paušal boravišne pristojbe po ležaju 150,00 kn za tekuću godinu.

Za pomoćne ležajeve paušal se ne plaća.

Obvezu paušala boravišne pristojbe možete platiti u obrocima:

1. uplata do kraja srpnja
2. uplata do kraja kolovoza
3. uplata do kraja rujna tekuće godine

Uplatni žiro račun je:

***HR0510010051738204742 ( Boravišna pristojba), poziv na broj – HR67, poziv na broj odobrenja- vaš OIB.***

* **Novost od 01.siječnja 2016.godine je da će iznajmljivačima uplatnice biti dostupne u sustavu eVisitor nakon što se ulogiraju u sustav. Na uplatnicama će iznos biti vidljiv tek u sezoni kada i kreće naplata boravišne pristojbe. Uplatnice se mogu isprintati i uplatiti u pošti/banci, a od ove godine na sebi imaju bar kod.**

Ukoliko niste u mogućnosti sami ispisati uplatnicu, javite se u ured TZO Seget i mi ćemo to učiniti za Vas.

**5.** platiti porez i prirez u predviđenom roku- Svi iznajmljivači dužni su plaćati porez nadležnoj Poreznoj upravi od koje mogu dobiti informacije o načinu uplate poreza.

**6.** prijavljivati i odjavljivati goste u zakonskom roku (24h od dolaska gosta) nadležnoj Turističkoj zajednici- **od 01.siječnja 2016.godine obveza svih registriranih obveznika prijavljivati odnosno odjavljivati svoje goste elektronskim putem.**

Naime, dana 20.studenog 2015.godine u Narodnim novinama br.126/15 objavljen je novi Pravilnik o načinu vođenja turista , te o obliku i sadržaju obrasca prijave turista turističkoj zajednici , kojim je sustav eVisitor propisan kao centralno mjesto prijave i odjave turista, naplate boravišne pristojbe i statističkog upravljanja podacina o obveznicima i turistima. Obveza korištenja sustava od strane obveznika prijave i odjave započinje 01.siječnja 2016.godine, te se nakon toga datuma ukida dosadašnji način prijave i odjave.

Želimo naglasiti da se za pružatelje usluga smještaja sam poslovni proces bitno ne mijenja osim u dijelu dostave podataka koja će odsada biti moguć samo **elektronskim putem.**

Sustav je besplatan i dostupan svim korisnicima putem interneta kao web aplikacija i bez potrebe za instaliranjem na računalo. Korištenje eVisitora vrlo je slično dosadašnjem načinu prijave turista putem interneta i vrlo jednostavan za korištenje.

Za registraciju u novi program potrebno nam je rješenje o pružanju ugostiteljskih usluga odnosno rješenje o iznajmljivanju, te kopija osobne iskaznice.

Nakon toga dobit ćete novo korisničko ime, lozinku i tzv. TAN listu s kojima možete pristupiti novom sustavu prijave i odjave turista eVisitor**. *Da bismo bili u mogućnosti kreirati lozinku, korisničko ime i TAN listu molimo Vas da nam dostavite osobnu iskaznicu (osobno u ured ).***

**Napominjemo da je sustav počeo s radom 01.siječnja 2016.godine, a vaša obveza je javiti se u nadležnu Turističku zajednicu prije prvog dolaska vaših gostiju da dobijete sve pristupne podatke za novi sustav eVisitor**.

Na linku [http://business.croatia.hr/hr-HR/Hrvatska-turisticka-zajednica/eVisitor](http://business.croatia.hr/hr-HR/Hrvatska-turisticka-zajednica/eVisitor" \t "_blank) možete pronaći više informacija o samom sustavu.

**7.** izdavati račune gostima- Za svaku naplaćenu uslugu (smještaj, prehranu) gostu ste – bilo da plaća u gotovini na licu mjesta, ili preko Vašeg poslovnog računa - dužni ispostaviti račun. Prilikom sastavljanja računa, svaki račun obavezno treba sadržavati slijedeće podatke:  
- mjesto izdavanja, broj računa, datum izdavanja računa;  
- ime (naziv) gospodarstva, adresu i OIB gospodarstva;  
- vrstu i količinu proizvoda i usluga koje ste pružili/prodali;  
- cijenu usluga i proizvoda koje ste pružili/prodali;  
- iznos PDV-a, ako ste u sustavu PDV-a;  
- ukupan iznos za platiti (zbroj cijene pruženih usluga i PDV

Račun za gotovinu možete kupiti u knjižarama ili u „Narodnim novinama“ tzv. paragon račun, odnosno paragon blok i izdati ćete ga gostu, kada gost plaća gotovinom na licu mjesta.

**8.** voditi evidenciju prometa (potrebno je upisati svaki izdani račun)

**9.** Temeljem Zakona o članarinama u turističkim zajednicama NN 152/08, 88/10,[110/15](http://narodne-novine.nn.hr/clanci/sluzbeni/2015_10_110_2135.html) utvrđuje se obveza plaćanja članarine fizičkim i pravnim osobama koje u turističkoj općini ostvaruju prihod pružanjem ugostiteljskih usluga, usluga u turizmu ili obavljaju s turizmom neposredno povezanu djelatnost.

Više možete pročitati na linku:

**http://narodne-novine.nn.hr/clanci/sluzbeni/2015\_10\_110\_2135.html**

Visina članarine koju plaća pravna i fizička osoba ovisi o turističkom razredu naselja i o skupini u koju je razvrstana djelatnost kojom se pravna ili fizička osoba bavi , te o stopi na ukupni prihod ostvaren u tekućoj godini.

Iznajmljivač je obveznik plaćanja turističke članarine po završetku sezone za koju je osnovica ukupan promet u tekućoj godini (prema knjizi «Evidencija prometa»), kontrolu uplata vrši Porezna uprava.

**Iznos uplate se računa na slijedeći način: osnovica X stopa/100.**

|  |  |  |  |
| --- | --- | --- | --- |
| Razred mjesta | A(Seget Donji) | B(Seget Vranjica) | D(ostala mjesta) |
| Prva skupina | 0,1700% | 0,1564% | 0,1224% |

**Uplatni žiro račun je:**

**HR2610010051738227159 (Turistička članarina), poziv na broj - HR67, poziv na broj odobrenja - vaš OIB** .

U rokovima za podnošenje godišnje prijave poreza na dohodak iznajmljivači su obvezni Poreznoj upravi podnijeti **Obrazac TZ** radi obračuna članarine do kraja veljače tekuće godine.

**10.** Iznajmljivači su obavezni imati kutiju prve pomoći u objektu.

11. Iznajmljivači su obavezni imati plan evakuacijskog puta

12.Iznajmljivači su dužni omogućiti gostima podnošenje pisanog prigovora gosta ( primjer obrazca na stranici www. tz-seget.hr pod alatima kutak za iznajmljivače-obrasci)

Iznajmljivači su dužni omogućiti gostima podnošenje pisanih prigovora bilo u objektu u kojem se pružaju ugostiteljske usluge, ili putem pošte, telefaks uređaja ili elektroničkom poštom, vidno istaknuti obavijest o načinu podnošenja pisanih prigovora, u roku od 15 dana od dana zaprimljenog prigovora odgovoriti gostu, te voditi i čuvati pisanu evidenciju prigovora gostiju, najmanje godinu dana od dana primitka prigovora (članak 10. Zakona o zaštiti potrošača NN 41/14).

Za sve ostale informacije koje bi Vas mogle zanimati, molimo da pogledate stranice [Ministarstva turizma - Pravni okvir - Propisi iz turizma](http://www.mint.hr/default.aspx?id=356).

Sretnu i uspješnu sezonu želi Vam vaša TZO Seget.